# Abriam Humlesnurr

### Fra Wikipedia, den frie encyklopedi

Abriam Humlesnurr
[[Image:{{{illustrasjon}}}|200px|Abriam Humlesnurr]]
Kjønn | Mann
Øyenfarge | Ukjent
Hårfarge | Grått
Hus | Ukjent
Lojalitet | Medlem av Føniksordenen
Introdusert ved navn | Harry Potter og Ildbegeret
Introdusert ved opptreden | Harry Potter og Føniksordenen
Originalt navn | Aberforth Dumbledore
Portrettert av i filmene | Ingen

Abriam Humlesnurr er en fiktiv figur fra J.K. Rowlings bokserie om Harry Potter. Han er bror til Albus Humlesnurr og var medlem av den originale besetningen av Føniksordenen. Det er muligheter for at han fortsatt er medlem, men det blir ikke nevnt i bøkene.

Abriam blir såvidt nevnt i Harry Potter og Ildbegeret: Albus Humlesnurr forteller Harry Potter og Gygrid at Abriam ikke brydde seg om fæle brev han hadde mottatt etter å ha blitt dømt for å ha utført upassende trylleformler mot en geit. Ikke mye annet er kjent om personen annet enn at han er rar og muligens ikke er lese- og skrivekyndig.

Advarsel: Deler av handlingen avsløres i den nedenstående teksten.

Abriam er bartender ved Galthodet i Galtvang, som avslørt av J.K. Rowling i et intervju[1]. Hun ga først hint om dette i Harry Potter og Føniksordenen, da Harry merket en sterk lukt av geiter i baren. I Harry Potter og Halvblodsprinsen ser Harry ham sammen med Mundungus Styrfeder, som virker som om han har stjålet diverse objekter fra Grimold Plass 12. Dette til tross for at Sirius Svaart har fortalt Harry at Mundungus er utestengt på livstid fra Galthodet for å ha fornærmet Abriam, og at Abriam har veldig god hukommelse. Det siste som blir sett av Abriam i bøkene er ved slutten av Harry Potter og Halvblodsprinsen, da han er tilstede i sin brors begravelse.

Selv om han ikke blir omtalt som Abriam, er bartenderen i Galthodet nevnt av og til av Albus Humlesnurr som en kilde til informasjon. Da Tom Venster kom tilbake til Galtvort for å be Humlesnurr om en lærerjobb omtrent ti år etter at han forlot skolen, viser Humlesnurr at han har uventede kunnskaper om Venters møter på Galthodet. Han forklarer denne kunnskapen ved å si at han er «venn med de lokale bartenderne».

Rakel Rummelfiold fortalte Harry at da hun ble intervjuet for en stilling ved Galtvort på Galthodet, og like etter at hun (uten å vite om det) hadde gitt profesien som involverte Harry og Fyrst Voldemort til Albus, ble de avbrutt da den «besynderlige bartenderen» kom stormende inn i rommet sammen med Severus Slur. Severus påsto han hadde gått seg vill i trappen.

## [rediger] Kilder

- [1]J.K. Rowlings bekreftelse av Abriams identitet.

Figurer fra bok- og filmserien Harry Potter
Hovedpersoner
Hermine Grang | Harry Potter | Voldemort | Ronny Wiltersen
Ansatte ved Galtvort høyere skole for hekseri og trolldom
Gygrid | Madam Hopp | Albus Humlesnurr | Madam Knipe | Minerva McSnurp | Argus Nask | Professor Pirrevimp | Pussi Pomfrit | Severus Slur | Pomona Stikling Grunnleggere: Gudrik Griffing | Helga Håsblås | Rasla Ravnklo | Salazar Smygard
Andre viktige figurer
Cho Chang | Herr og Fru Dumling | Gyldeprinz Gulmedal | Professor Krengle | Bart Kroek | Bart Kroek jr. | Nilus Langballe | Lulla Lunekjær | Draco Malfang | Rita Slita | Sirius Svaart | Venke Dolorosa Uffert | Fred og Frank Wiltersen | Gulla Wiltersen
Portal | Oversettelser | Skuespillere | Spøkelser | Utgitte verk i serien

Hentet fra «http://no.wikipedia.org../../../a/b/r/Abriam_Humlesnurr_6c58.html»

Kategori: Personer i Harry Potter-bøkene

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Bosanski
- Dansk
- English
- Español
- Français
- Hrvatski
- Italiano
- עברית
- Nederlands
- Polski
- Português